sukhrobnurali/uzbek-legal-corpus huggingface dataset:
“ChKALOV NOMIDAGI TOShKENT AVIATSIYA IShLAB ChIQARISh BIRLAShMASI”DAVLAT-AKSIONERLIK JAMIYATINING FARGʻONA MEXANIKA ZAVODIDA YENGIL AVTOMOBILLAR UChUN GʻILDIRAK DISKLARI IShLAB ChIQARIShNI TAShKIL ETISh TOʻGʻRISIDA
(resolution, 2021-02-22)

“OʻzDEUavto” qoʻshma korxonasi ishlab chiqarayotgan yengil avtomobillar uchun gʻildirak disklari ishlab chiqarishni tashkil etish maqsadida Vazirlar Mahkamasi qaror qiladi: 1. “Chkalov nomidagi Toshkent aviatsiya ishlab chiqarish birlashmasi” davlat-aksionerlik jamiyati va “Oʻzavtosanoat” uyushmasining Fargʻona mexanika zavodida ish unumi yiliga 1050 ming dona boʻlgan gʻildirak disklari ishlab chiqarishini tashkil etish toʻgʻrisidagi taklifiga rozilik berilsin. 2. Maʼlumot uchun qabul qilinsinki, gʻildirak disklari ishlab chiqarish “Fontayn” (Niderlandlar) va “Ayzenmann” (Germaniya) firmalarining ilgʻor texnologiyalari va ishlab chiqarish uskunalaridan foydalangan holda tashkil etiladi; uskunalar montaj qilish va ishga tushirish ishlari tugallangan holda 1997-yil 31-dekabrgacha yetkazib beriladi. 4. “Chkalov nomidagi Toshkent aviatsiya ishlab chiqarish birlashmasi” davlat-aksionerlik jamiyatining avtomobil gʻildiraklari disklari ishlab chiqarishiga “OʻzDEUavto” qoʻshma korxonasi avtomobillari uchun butlovchi buyumlar ishlab chiqaruvchi sifatida Vazirlar Mahkamasining 1992-yil 5-noyabrdagi 509-son qarorining 6-bandi joriy etilsin. 5. Mazkur qarorning bajarilishini nazorat qilish Bosh vazir Oʻ.T. Sultonov zimmasiga yuklansin.
Xususiy tadbirkorlik va kichik biznesni qoʻllab-quvvatlash toʻgʻrisida
(resolution, 2021-02-22)

“Tadbirkorlik faoliyati erkinligining kafolatlari toʻgʻrisida”, “Chet el investitsiyalari toʻgʻrisida” va “Chet ellik investorlar huquqlarining kafolatlari va ularni himoya qilish choralari toʻgʻrisida” Oʻzbekiston Respublikasi qonunlariga muvofiq, Oʻzbekiston Respublikasida xususiy va kichik tadbirkorlikni rivojlantirishni moliyaviy va texnologik qoʻllab-quvvatlashni taʼminlash maqsadida Vazirlar Mahkamasi qaror qiladi: 1.“Raanani-Xolding” kompaniyasining mahalliy xomashyodan eksportga moʻljallangan mahsulotlar ishlab chiqarishni kengaytirish maqsadida korxonalarga lizing asosida zamonaviy xorijiy texnologik liniyalar va asbob-uskunalar yetkazib berish yoʻli bilan xususiy tadbirkorlik va kichik biznes loyihalarini qoʻllab-quvvatlash uchun 50 mln. AQSh dollari summasidagi dasturni amalga oshirish toʻgʻrisidagi taklifi maʼqullansin. 2. Maʼlumot uchun qabul qilinsinki: b) quyidagilar: tovarlarni oʻrash-joylash va qadoqlash; qishloq xoʻjaligi mahsulotlarini puxta qayta ishlash; binokorlik materiallari va buyumlari ishlab chiqarish uchun texnologik liniyalar va asbob-uskunalar yetkazib berish yuqorida koʻrsatilgan mablagʻlardan foydalanilishi mumkin boʻlgan faoliyatning ustuvor yoʻnalishlari hisoblanadi; v) lizing shartlarida xorijiy asbob-uskunalarni yetkazib berishni tashkil etish uchun “Raanani-Xolding” kompaniyasi Oʻzbekiston Respublikasida 100 foiz xorijiy sarmoya ishtirokidagi “Osiyo-Yevropa” trast kompaniyasi” shuʼba korxonasini tashkil etadi. Asbob-uskunalar “Osiyo-Yevropa trast kompaniyasi” tomonidan lizing asosida yetkazib beriladi, bunda yetkazib beriladigan asbob-uskunalarning 30 foizgachasi qarz oluvchilar tomonidan oʻz mablagʻlari hisobiga toʻlanadi. 5. Oʻzbekiston Respublikasi Markaziy bankining “Osiyo-Yevropa trast kompaniyasi” shuʼba korxonasi orqali Kanadaning “Raanani-Xolding” kompaniyasining 35 mln. AQSh dollari miqdoridagi valyuta-kredit resurslarini jalb qilish hamda ulardan Oʻzbekiston Respublikasining amaldagi qonunchiligiga muvofiq respublika hududida kichik va xususiy biznesni rivojlantirish uchun foydalanish haqidagi taklifi qabul qilinsin. 7. Toshkent shahar hokimligi “Osiyo-Yevropa trast kompaniyasi” ofisini joylashtirish uchun tegishli joy ajratish masalasini ikki hafta muddatda hal etsin. 8. “Osiyo-Yevropa trast kompaniyasi”ga Oʻzbekistonda ushbu dastur mablagʻlari hisobiga mablagʻ bilan taʼminlanadigan loyihalar boʻyicha soʻmlarda haq toʻlash uchun kelgan xorijiy mutaxassislarning mehmonxonalarda yashashi uchun Oʻzbekiston Respublikasi fuqarolari uchun narxnomalar boʻyicha soʻmlarda haq toʻlash huquqi berilsin. 9. Oʻzbekiston Respublikasi Tashqi ishlar vazirligi va Ichki ishlar vazirligi “Osiyo-Yevropa trast kompaniyasi” shuʼba korxonasining buyurtmalari boʻyicha “Raanani-Xolding” va “Osiyo-Yevropa trast kompaniyasi”ning respublikaga kelayotgan xodimlariga koʻp martalik vizalar bersinlar. 10. Mazkur qarorning bajarilishini nazorat qilish Bosh vazirning oʻrinbosarlari B.S. Hamidov va V.A. Chjen zimmasiga yuklansin.
OʻZBEKISTON RESPUBLIKASI ELCHIXONALARIDA SAVDO-IQTISODIY MASALALAR BOʻYICHA MASLAHATCHI LAVOZIMINI JORIY ETISH TOʻGʻRISIDA
(resolution, 2017-01-18)

Oʻzbekiston Respublikasining tashqi iqtisodiy aloqalarini kengaytirish, diplomatiya vakolatxonalari tomonidan savdo-iqtisodiy tusdagi masalalarni samarali hal etish, hamkorlikning yangi sohalari va istiqbolli shakllarini aniqlash, shuningdek, chet el investitsiyalarini jalb etishga koʻmaklashish maqsadida Vazirlar Mahkamasi qaror qiladi: 1. Oʻzbekiston Respublikasining 1-ilovaga muvofiq chet ellardagi elchixonalarining shtat jadvaliga qoʻshimcha ravishda savdo-iqtisodiy masalalar boʻyicha maslahatchi lavozimi kiritilsin. 3. Oʻzbekiston Respublikasi Tashqi ishlar vazirligi Oʻzbekiston Respublikasi elchixonalarining shtat jadvaliga 1-ilovaga muvofiq tegishli oʻzgartirishlar kiritsin. Oʻzbekiston Respublikasi Moliya vazirligi 1-ilovaga muvofiq savdo-iqtisodiy masalalar boʻyicha maslahatchilarning shtat birliklarini moliyaviy taʼminlash uchun zarur mablagʻlar ajratilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin. 1. Oʻzbekiston Respublikasining Avstriyadagi elchixonasi. 2. Oʻzbekiston Respublikasining Belgiyadagi elchixonasi. 3. Oʻzbekiston Respublikasining Buyuk Britaniyadagi elchixonasi. 4. Oʻzbekiston Respublikasining Germaniyadagi elchixonasi. 5. Oʻzbekiston Respublikasining Hindistondagi elchixonasi. 6. Oʻzbekiston Respublikasining Xitoydagi elchixonasi. 7. Oʻzbekiston Respublikasining Latviya, Litvadagi elchixonasi. 8. Oʻzbekiston Respublikasining Rossiyadagi elchixonasi. 10. Oʻzbekiston Respublikasining Turkiyadagi elchixonasi. 11. Oʻzbekiston Respublikasining Ukrainadagi elchixonasi. 12. Oʻzbekiston Respublikasining Fransiyadagi elchixonasi. 13. Oʻzbekiston Respublikasining Janubiy Koreyadagi elchixonasi. 14. Oʻzbekiston Respublikasining Yaponiyadagi elchixonasi.
AMERIKANING “KEYS KORPOREYSHN” FIRMASINING GʻALLA OʻRISH KOMBAYNLARINI QOʻSHIMCHA RAVISHDA XARID QILISH TOʻGʻRISIDA
(resolution, 2021-02-22)

Respublika xoʻjaliklarini jahon darajasidagi yuqori unumli oʻrim-yigʻim texnikasi bilan taʼminlash maqsadida Vazirlar Mahkamasi qaror qiladi: 1. “Oʻzqishloqxoʻjaliktaʼminottuzatish” davlat qoʻmitasining 16,5 mln AQSH dollarlik 100 ta “Keys” gʻalla oʻrish kombaynini qoʻshimcha ravishda xarid qilish toʻgʻrisidagi taklifi qabul qilinsin. Koʻrsatib oʻtilgan texnika “Oʻzqishloqxoʻjaliktaʼminottuzatish” davlat qoʻmitasi balansiga olinsin. 2. Belgilab qoʻyilsinki, kontrakt boʻyicha valyuta xarajatlarini mablagʻ bilan taʼminlash: kontrakt qiymatining 85 foizi miqdorida AQSHning Eksimbanki sugʻurtasi ostida chet el banklari kreditlari; kontrakt qiymatining 15 foizi miqdorida Vazirlar Mahkamasining 1996-yil 12-apreldagi 146-son qarori bilan mashina-traktor parklariga ajratilgan oborot mablagʻlar hisobidan amalga oshiriladi 3. Maʼlumot uchun qabul qilinsinki, chet el banklari tomonidan berilgan kreditlarni qaytarish 1997—2002-yillar mobaynida “Oʻzqishloqxoʻjaliktaʼminottuzatish” davlat qoʻmitasining oʻz mablagʻlari hisobidan ilovaga muvofiq amalga oshiriladi. 5. Oʻzbekiston Respublikasi Tashqi iqtisodiy faoliyat milliy banki: ikki oy muddatda chet el banklari bilan AQSHning Eksimbanki sugʻurtasi ostida kredit bitimi ishlab chiqilishi va tuzilishini tugallasin; “Oʻzqishloqxoʻjaliktaʼminottuzatish” davlat qoʻmitasiga olinadigan kreditlarni oʻz vaqtida mablagʻ bilan qayta taʼminlasin. 6. Oʻzbekiston Respublikasi Moliya vaziriga 100 ta “Keys” gʻalla oʻrish kombaynini xarid qilish uchun olinadigan kreditlar boʻyicha Oʻzbekiston Respublikasi Hukumati kafolatini imzolash vakolati berilsin. 7. “Oʻzqishloqxoʻjaliktaʼminottuzatish” davlat qoʻmitasi kontraktni amalga oshirishda band boʻlgan xorijiy mutaxassislarga vizalar rasmiylashtirganligi uchun konsullik yigʻimlari, respublikaga olib kelinayotgan “Keys” gʻalla oʻrish kombaynlari uchun boj yigʻimlari toʻlashdan ozod qilinsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.A. Giniyatullin zimmasiga yuklansin.
RUMINIYA BILAN SAVDO-IQTISODIY VA ILMIY-TEXNIK HAMKORLIK QILISH BOʻYICHA IDORALARARO KENGASH TUZISH TOʻGʻRISIDA
(resolution, 1998-12-14)

Oʻzbekiston Respublikasi bilan Ruminiya oʻrtasida oʻzaro foydali savdo-iqtisodiy va ilmiy-texnik hamkorlikni faollashtirish maqsadida Vazirlar Mahkamasi qaror qiladi: 1. Ruminiya bilan savdo-iqtisodiy va ilmiy-texnik hamkorlik qilish boʻyicha idoralararo kengash ilovaga muvofiq tarkibda tuzilsin. 2. Idoralararo kengashga — respublika vazirliklari, idoralari va tashkilotlarining Ruminiya bilan savdo-iqtisodiy va ilmiy-texnik hamkorlikni rivojlantirishga oid faoliyatini muvofiqlashtirish funksiyalarini bajarish, Oʻzbekiston Respublikasi Tashqi iqtisodiy aloqalar vazirligiga savdo-iqtisodiy va ilmiy-texnik hamkorlik qilish boʻyicha idoralararo kengashning kotibiyati funksiyalarini bajarish yuklansin. 3. Tashqi iqtisodiy aloqalar vazirligiga Ruminiya tomoni bilan kelishgan holda idoralararo kengash doirasida hamkorlik qilish yuzasidan takliflar tayyorlash topshirilsin. 4. Ruminiya bilan savdo-iqtisodiy va ilmiy-texnik hamkorlik qilish boʻyicha idoralararo kengash: 1996-yil 1-avgustgacha Oʻzbekiston Respublikasi va Ruminiya vazirliklari hamda idoralari oʻrtasida erishilgan ahdlashuvlarga koʻra Vazirlar Mahkamasi qarorlarining tegishli loyihalarini ishlab chiqsin va koʻrib chiqish uchun taqdim etsin; 1996-yil avgustda Toshkent shahrida savdo-iqtisodiy va ilmiy-texnik hamkorlik qilish boʻyicha Oʻzbekiston-Ruminiya hukumatlararo komissiyasining birinchi majlisini oʻtkazish masalasini ishlab chiqsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari K. Raximov zimmasiga yuklansin.
XORAZM VILOYATIDA IChIMLIK SUV QUYISh ZAVODINI QURISh TOʻGʻRISIDA
(resolution, 2021-02-22)

Xorazm viloyati aholisining sifatli ichimlik suvga boʻlgan ehtiyojlarini yanada toʻlaroq qondirish maqsadida Vazirlar Mahkamasi qaror qiladi: 1. Xorazm viloyati hokimligi tomonidan ichimlik suv quyish ishlab chiqarishini tashkil etish uchun Urganch shahridagi issiqlik tarmogʻining qurilishi tugallanmagan taʼmirlash-ishlab chiqarish bazasida ishlab chiqarish maydoni tanlanganligi va qurilish viloyatning oʻz mablagʻlari hisobiga tugallanishi; “Oziqovqatsanoat” uyushmasi tomonidan Germaniyaning “Krones” firmasi bilan umumiy summasi 4,466 mln nemis markasi boʻlgan soatiga 4000 shishaga quyish quvvatiga ega boʻlgan ichimlik suv quyish va alkogolsiz ichimliklar ishlab chiqarish boʻyicha komplekt asbob-uskunalar yetkazib berishga kontrakt imzolanganligi maʼlumot uchun qabul qilinsin. 2. “Oziqovqatsanoat” uyushmasining “Koka Kola ichimligi Toshkent LTD” qoʻshma korxonasi bilan yuqorida koʻrsatilgan ishlab chiqarishda qoʻshma korxona tuzish toʻgʻrisidagi taklifiga rozilik berilsin. 3. Oʻzbekiston Respublikasi Tashqi iqtisodiy aloqalar vazirligi Yaponiya Hukumati tomonidan berilgan noloyiha tipdagi grant doirasida, Oʻzbekiston Respublikasi Vazirlar Mahkamasining 1996-yil 18-apreldagi 164-f-son farmoyishida belgilangan tartibda 1996-yilda import asbob-uskunalarni yetkazib berishni taʼminlasin. 4. Zavod qurilishini tashkil etish va qoʻshma korxona tuzish masalalarini tezkorlik bilan hal etish maqsadida ilovaga muvofiq ishchi guruhi tuzilsin. 5. “Oziqovqatsanoat” uyushmasining loyiha-konstruktorlik byurosi, unga bir oy muddatda zavod qurilishi loyiha-smeta hujjatlarini tayyorlash topshirilgan holda, ichimlik suv quyish zavodi qurilishining bosh loyihachisi etib belgilansin. 6. Zavodning injenerlik kommunikatsiyalari va maydon ichi obyektlari qurilishi “Oziqovqatsanoat” uyushmasi, Xorazm viloyat hokimligi, Oʻzbekiston Respublikasi Energetika va elektrlashtirish vazirligi, Kommunal xizmat koʻrsatish vazirligiga topshirilsin. 7. Oʻzbekiston Respublikasi Kommunal xizmat koʻrsatish vazirligi yangi tuzilgan korxonani shartnoma asosida yetarli hajmda suv bilan taʼminlasin. 9. Ishchi guruhi Xorazm viloyati hokimligi va “Oziqovqatsanoat” uyushmasi bilan birgalikda zavodning 1997-yil 1 choragida ishga tushirilishini taʼminlasin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
INVESTITSIYa FONDLARI FAOLIYATINI TAShKIL ETISh ChORA-TADBIRLARI TOʻGʻRISIDA
(resolution, 2022-07-22)

Aholini davlat korxonalarini aksiyalashtirish jarayoniga keng jalb qilish, aksiyalarning barqaror daromad keltirishini taʼminlashga qaratilgan investitsiya fondlari tarmoqlarini tashkil etgan holda qimmatli qogʻozlar bozorini rivojlantirish maqsadida Vazirlar Mahkamasi qaror qiladi: 1. Investitsiya fondlari toʻgʻrisidagi Nizom va Xususiylashtirish investitsiya fondlari toʻgʻrisidagi Nizom 1, 2-ilovalarga muvofiq tasdiqlansin. Oʻzbekiston Respublikasi Adliya vazirligi tashkil etilayotgan investitsiya fondlarini qonunchilikda belgilangan tartibda davlat roʻyxatidan oʻtkazsin. 2. Oʻzbekiston Respublikasi Davlat mulki qoʻmitasi va Moliya vazirligi investitsiya fondlari va xususiylashtirish investitsiya fondlari faoliyatini tartibga soluvchi quyidagi normativ hujjatlarni bir oy muddatda ishlab chiqsinlar va tasdiqlasinlar: Fondning namunaviy ustavi; Fondning depozitariy bilan tuzilgan namunaviy kontrakti; Fondning fondni boshqarish haqida kompaniya boshqaruvchisi bilan tuzilgan namunaviy kontrakti; Fond emissiyasining namunaviy prospekti; Fondning moliyaviy faoliyatini tahlil qilish uslubi; Fondning sof aktivlarini baholash tartibi toʻgʻrisidagi nizom; Xususiylashtirish investitsiya fondlari tomonidan maxsus davlat kreditini qaytarish tartibi va shartlari; Investitsiya fondlarida buxgalteriya hisobi va hisoboti toʻgʻrisida nizom. Adliya vazirligi koʻrsatib oʻtilgan normativ hujjatlarni belgilangan tartibda roʻyxatdan oʻtkazsin. 3. “Vaqt” milliy depozitariysi investitsiya fondlariga va xususiylashtirish investitsiya fondlariga xizmat koʻrsatish uchun yagona depozitariy texnologiyasini ishlab chiqishni va joriy etishni taʼminlasin. 4. Oʻzbekiston Respublikasi Davlat mulki qoʻmitasi, Moliya vazirligi, Markaziy bank “Vaqt” milliy depozitariysi toʻgʻrisidagi Nizomga mazkur qaror talablariga muvofiq oʻzgartirish va qoʻshimchalar kiritsinlar. 5. Oʻzbekiston Respublikasi Davlat mulki qoʻmitasi “Vaqt” milliy depozitariysiga xususiylashtirish investitsiya fondlariga xizmat koʻrsatish texnologiyasini ishlab chiqish uchun mablagʻ ajratsin, shuningdek, aksiyalarning harakatini nazorat qilishni taʼminlash uchun uni zarur kompyuter texnikasi va telekommunikatsiyalar vositalari bilan butlasin. 6. Oʻzbekiston Respublikasi Adliya vazirligi Davlat mulki qoʻmitasi va Moliya vazirligi bilan birgalikda mazkur qaror qabul qilinishi munosabati bilan amaldagi qonunchilikka oʻzgartirish va qoʻshimchalar kiritishga oid takliflarni bir oy muddatda tayyorlasin. 7. Mazkur qarorning bajarilishini nazorat qilish Bosh vazirning oʻrinbosarlari V.A. Chjen, B.S. Hamidov zimmasiga yuklansin.
TOVARLARNI EKSPORT QILIShNI TARTIBGA SOLIShNI ERKINLAShTIRIShGA OID QOʻShIMChA ChORA-TADBIRLAR TOʻGʻRISIDA
(resolution, 1998-03-31)

Tashqi iqtisodiy faoliyatni tarifli va notarif tartibga solish usullarini erkinlashtirish chora-tadbirlarini amalga oshirish, eksport mahsulotlari ishlab chiqaruvchi korxonalarni ragʻbatlantirish maqsadida Vazirlar Mahkamasi qaror qiladi: 1. 1996-yil 1-iyuldan boshlab jismoniy va yuridik shaxslar uchun eksport boj poshlinalari stavkalari 1-ilovaga muvofiq joriy etilsin. 2. Eksport qilinishi taqiqlangan buyumlar va mahsulotlar roʻyxati 2-ilovaga muvofiq tasdiqlansin. 3. Vazirlar Mahkamasining 1996-yil 20-martdagi 114-son qaroriga 1-ilova hamda Vazirlar Mahkamasining 1995-yil 25-iyuldagi 287-son qaroriga 7-ilova oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
QIShLOQ XOʻJALIGI VAZIRLIGINING RESPUBLIKA DAVLAT URUFChILIK INSPEKSIYASINI TUGATISh TOʻFRISIDA
(resolution, 2021-02-22)

Urugʻlar sifatini nazorat qilish vazifalari Qishloq xoʻjaligi vazirligining Qishloq xoʻjaligi ekinlari urugʻlarini sertifikatlashtirish va ularning sifatini nazorat qilish davlat markazi zimmasiga yuklatilganligi munosabati bilan Vazirlar Mahkamasi qaror qiladi: 1. Qishloq xoʻjaligi vazirligining respublika davlat urugʻchilik inspeksiyasi belgilangan tartibda tugatilsin. 2. Sertifikatlashtirish va urugʻlar sifatini nazorat qilish davlat markazi oʻn kun muddatda asbob-uskunalarni, binolar va inshootlarni, transport vositalarini, shuningdek xodimlarni belgilangan tartibda balansga qabul qilsin. 3. Moliya vazirligi koʻrsatib oʻtilgan inspeksiya uchun ajratilgan mablagʻlarning butun hajmini Qishloq xoʻjaligi ekinlari urugʻlarini sertifikatlashtirish va ularning sifatini nazorat qilish davlat markaziga oʻtkazsin. 4. Qishloq xoʻjaligi vazirligi koʻrsatib oʻtilgan Markazning yangi tuzilmasi va shtat jadvalini qayta koʻrib chiqsin va tasdiqlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Giniyatullin zimmasiga yuklansin.
“ABN-AMRO” (NIDERLANDLAR) BANKI KREDITINI JALB ETISH TOʻGʻRISIDA
(resolution, 2021-02-22)

Savdo va xizmat koʻrsatish sohasi korxonalarini rivojlantirishga koʻmaklashish maqsadida Vazirlar Mahkamasi qaror qiladi: 1. Savdoga va tijoratga koʻmaklashuvchi “Oʻzsavdogarbank” ixtisoslashtirilgan aksionerlik-tijorat bankining ilovaga muvofiq “ABN-AMRO”“ (Niderlandlar) banki bilan 5 yilgacha muddatga 50 mln AQSH dollari miqdoridagi kreditni jalb etish yuzasidan shartnoma tuzish toʻgʻrisidagi taklifiga rozilik berilsin. Kreditning Hukumat kafolati ostida 7,25 yillik foiz stavkasi bilan jalb etilayotgani va “Oʻzsavdogarbank” tomonidan xizmat koʻrsatiladigan korxona va tashkilotlarga kredit berish va soʻmdagi tushumlardan banklararo kreditlarni uzishda foydalanish uchun Oʻzbekiston Respublika valyuta birjasi orqali sotilishi maʼlumot uchun qabul qilinsin. 2. Belgilab qoʻyilsinki: “Oʻzsavdogarbank” tomonidan kreditni toʻlovlar jadvaliga muvofiq oʻz vaqtida toʻlash maqsadida soʻmdagi mablagʻlar, keyinchalik ularni Oʻzbekiston Respublika valyuta birjasida EMVga konvertatsiya qilgan holda, maxsus schyotda jamgʻariladi; “Oʻzsavdogarbank” tomonidan kreditga xizmat koʻrsatish schyotiga toʻlovlar kechikkan taqdirda Moliya vazirligi “Oʻzsavdogarbank”ning korrespondentlik schyotlaridan mablagʻlar koʻchirishni qatʼiy tartibda amalga oshiradi. 3. “Oʻzsavdogarbank”: “ABN-AMRO” banki bilan kredit bitimini ishlab chiqish va tuzishni tugallasin; kredit boʻyicha toʻlovlarni amalga oshirish uchun ikki oy muddatda soʻm va valyutada maxsus schyotlar ochsin. 4. Oʻzbekiston Respublikasi Moliya vazirligi kredit bitimi tuzilgandan soʻng bir hafta muddatda kredit boʻyicha Hukumat kafolatini imzolasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.S. Hamidov va M.3. Usmonov zimmasiga yuklansin.
“OʻZ-DONG YANG KO” OʻZBEKISTON-KOREYA QOʻSHMA KORXONASINI TASHKIL ETISH TOʻGʻRISIDA
(resolution, 1996-06-04)

Oʻzbekiston Respublikasida chet el investitsiyalarini jalb etgan holda avtomobil sanoatining ishlab chiqarish bazasini shakllantirish va rivojlantirish maqsadida Vazirlar Mahkamasi qaror qiladi: 1. Oʻzbekiston tomonidan “Oʻzavtosanoat” uyushmasi va “Andijon mebel kombinati” aksionerlik jamiyati va Koreya tomonidan “Dong-Yang Ivxa indastriz” kompaniyasi muassis hisoblangan, muassislarning ustav fondidagi ulushlari tegishlicha 40 foiz va 60 foiz miqdorida taqsimlanadigan (1, 2-ilovalar), “Andijon mebel kombinati” AJ bazasida yiliga 560 ming dona avtomobilning ichki bezagi detallarini ishlab chiqaradigan “Oʻz-Dong Yang Ko” Oʻzbekiston-Koreya qoʻshma korxonasi tashkil etilishi maʼqullansin. 2. Koreya tomoni qoʻshma korxonaga asbob-uskunalar sotib olish uchun 8 yil muddatga 2283 ming AQSH dollari miqdorida kredit berishi maʼlumot uchun qabul qilinsin. 4. Belgilansinki, Vazirlar Mahkamasining 1992-yil 5-noyabrdagi 509-son qarorining 6, 7 va 8-bandlarida nazarda tutilgan imtiyozlar va huquqlar “OʻzDEUAVTO” qoʻshma korxonasi avtomobillari uchun butlovchi buyumlar ishlab chiqaruvchi sifatida “Oʻz-Dong Yang Ko” qoʻshma korxonasiga joriy etiladi. 5. Mazkur qarorning bajarilishini nazorat qilish Bosh vazir Oʻ.T. Sultonov zimmasiga yuklansin.
OʻZBEKISTON RESPUBLIKASIDAGI MAʼMURIY-HUDUDIY BIRLIKLAR, AHOLI PUNKTLARI, TAShKILOTLAR VA BOShQA TOPONIMIK OBYEKTLARNING NOMLARINI TARTIBGA SOLISh TOʻGʻRISIDA
(resolution, 2012-10-16)

Mamlakatimiz mustaqilligiga besh yil toʻlayotganligiga qaramay hamon joylarda toponimik obyektlarning eski tuzum va kommunistik mafkuraga xizmat qiladigan, xalqimiz tarixi va milliy anʼanalariga bogʻliq boʻlmagan nomlari saqlanib qolmoqda. Bular istiqlol mazmun-mohiyatini tushunmaslikdan, milliy mafkura va milliy gʻurur sustligidan, baʼzan esa masʼuliyatsizlik va loqaydlikdan kelib chiqmoqda. Natijada bu yangicha fikrlash va yashashni oʻrganish sharoitlarida xalqimizni mustaqillik gʻoyalaridan chalgʻitmoqda. Hokimliklar, ular huzuridagi toponimik komissiyalarning yetarli darajada faoliyat koʻrsatmayotganligini hisobga olib, Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining toponimik obyektlar nomlarini tartibga solish borasidagi ishlari talab darajasida emas deb hisoblansin. Bu boradagi kamchiliklar uchun Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlariga koʻrsatib oʻtilsin. 3. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari zimmasiga maʼmuriy-hududiy birliklar, aholi punktlari, tashkilotlar, korxonalar, koʻchalar, maydonlar, xiyobonlar va boshqa obyektlarga nom berish, ularning nomlarini oʻzgartirish va tartibga solish masʼuliyati shaxsan yuklatilsin. 4. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlariga: 10 kun muddat ichida hokimliklar huzurida tashkil etilgan toponimik komissiyalar faoliyati va tarkibini koʻrib chiqish, ular olib borayotgan ishlarni faollashtirish maqsadida komissiyalar tarkibiga tarixchilar, tilshunoslar, huquqshunoslarni, jamoatchilik va mahalliy boshqaruv idoralari vakillarini jalb etish; 1996-yil 1-sentabrgacha oʻzgartiriladigan toponimik obyektlar nomlarini qayta koʻrib chiqish, obyektlarning eski tuzum davridan saqlanib qolgan, xalqimiz tarixi va anʼanalari bilan bogʻliq boʻlmagan nomlarini oʻzgartirish va ularga nom berishda tarixiy, milliy, tabiiy va boshqa mahalliy sharoitlarni hisobga olish, kishilar sharafiga qoʻyilgan barcha nomlarning belgilangan qoidalar va maqsadga muvofiqligini qayta koʻrib chiqish topshirilsin. 5. Belgilab qoʻyilsinki: Oʻzbekiston Respublikasi hududida shaxslarning nomini hayot chogʻida biror joyga qoʻyishga hamda abadiylashtirishga ruxsat berilmaydi. 6. Oʻzbekiston Respublikasi Vazirlar Mahkamasining 1994-yil 9-martdagi 123-son qarori oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. S. Karomatov zimmasiga yuklansin.